Striventra strigo

La Striventra strigo (Pulsatrix melanota, laŭ kio ankaŭ Nigrorela strigo) estas mezgranda specio el la birda genro Pulsatrix, kaj apartenas al la pli granda grupo de noktaj rabobirdoj konataj kiel Strigedoj, kiuj enhavas inter aliaj la speciojn kiuj estas nomataj strigoj. La alia grupo estas la Titonedoj, el kiuj plej multaj specioj apartenas al la genro de turstrigoj.

Ĝi troviĝas en Bolivio, Kolombio, Ekvadoro kaj Peruo.

Taksonomio kaj sistematiko
La Striventra strigo eble formas superspecion kun la Brunbrova strigo (Pulsatrix koeniswaldiana). Oni sugestis, ke ili estas samspeciaj, sed ili havas diferencajn morfologion kaj voĉojn.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Holt, D. W., R. Berkley, C. Deppe, P. L. Enríquez, J. L. Petersen, J. L. Rangel Salazar, K. P. Segars, K. L. Wood, E. de Juana, kaj J. S. Marks (2020). Band-bellied Owl (Pulsatrix melanota), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 7an de Septembro, 2021 La Striventra strigo havas du subspeciojn, nome la nomiga P. m. melanota kaj P. m. philoscia.

Aspekto
La striventra strigo estas sufiĉe granda, variante de 44 ĝis 48 cm longa. Analizo de la pezo de 13 birdoj de ambaŭ seksoj montris pezon de 590 ĝis 1 250 g kaj averaĝe 873 g. La plenkreskulo havas malhelbrunan vizaĝdiskon kaj blankajn "brovojn" super malhelruĝecbrunaj okuloj. Ĝiaj supraj partoj estas malhele ĉokoladbrunaj kun disaj flavbrunaj makuloj. La vosto ankaŭ estas malhelbruna, kun maldikaj blankaj strioj. La supra brusto estas ruĝecbruna kun flavecbrunaj strioj. La cetero de la subaj partoj estas blankaj ĝis kremkoloraj kun ruĝecbrunaj strioj. La plumaro de la junulo ne estis priskribita.

Distribuado kaj habitato
La nomiga subspecio de Striventra strigo troviĝas sur la orienta deklivo de Andoj ekde sudcentra Kolombio suden tra Ekvadoro kaj Peruo. P. m. philoscia troviĝas de tie ĝis okcident-centra Bolivio. Laŭ alteco ĝi varias de ĉirkaŭ 650 ĝis 2 200 m. Ĝi ĉefe loĝas en la interno de humidaj montarbaroj kaj antaŭmontoj, sed troviĝas ankaŭ sur arbaraj randoj kaj en maldensejoj kun disaj arboj.

Kutimaro
Manĝado
Tiu strigo estas noktula. Ĝia dieto estas malmulte studita sed oni scias, ke ĝi inkluzivas grandajn insektojn.

Reproduktado
Kvankam ne ekzistas publikigitaj informoj pri la reprodukta fenologio de tiu strigo, oni supozas, ke ĝi nestas en naturaj arbokavaĵoj.

Voĉo

Ankaŭ la voĉoj de la strigo estas malbone konataj. Oni "[d]iras, ke ĝi donas mallongan, profundan trilon sekvatan de rapida eksplodo de krakantaj notoj", kaj "profundaj, obtuzaj huadoj" estis registritaj en Peruo. La gepartneroj prezentas duetojn.

Statuso
La IUCN taksis la striventran strigon kiel Malplej Zorgigan. Tamen, la specio estas malbone konata kaj "povus esti minacata pro habitatoperdo".

Referencoj

Kategorio:Strigedoj
Kategorio:Birdoj de Sudameriko
Kategorio:Birdoj de Peruo